**Ének-zene tantárgy osztályozóvizsga követelménye évfolyamonként**

**1. évfolyam**

I. félév

* Hibátlanul el tudja mondani a tanult népi mondókákat, énekelni a tanult népdalokat.
* A dalok éneklését egyenletes mozgásokkal tudja kísérni.
* Felismeri a meghallgatott zeneműveket, a tanult hangszíneket (gyermek, női és férfi énekhangszínek) és hangszereket (zongora, fuvola, hegedű, dob). Felismeri a különböző hangulatokat.
* Meg tudja különböztetni a mérőt a ritmustól

II. félév

* A tanult ritmikai és dallami elemek (egyenletes lüktetés, motívumhangsúly, ütemhangsúly, kettes ütem, negyed és szünet jele, páros nyolcad jele, ütemvonal, záróvonal, ismétlőjel) pontos alkalmazása.
* Ismeri a tanult dallamhangok nevét és kézjelét (lá-szó-mi).
* Képes hangoztatni a tanult dallamelemeket.
* Rendezett füzetvezetés, pontos kottázás.

**2. évfolyam**

I. félév

* Éneklés: El tudja énekelni pontos ritmusban a tanult műdalokat és népi gyermekjátékdalokat, valamint a rokon népek megismert dalait. Felismeri a népszokásokat és el tudja énekelni a hozzájuk fűződő szokásdalokat.
* Zenehallgatás: Felismeri, és érdeklődéssel hallgatja a bemutatott zeneműveket.
* Felismeri az újonnan megismert zenei együtteseket (gyermekkar, vonós zenekar).
* Ismerjen fel főbb hangszereket hangjuk alapján.(zongora, furulya, hegedű, dob, gitár)
* Ritmikai ismeretek: Ismerje a negyed, fél és nyolcad ritmus értékeket és a nekik megfelelő szüneteket. Legyen képes 2/4-es ütemben elhelyezni a tanult ritmusértékeket.
* Vállalkozzon ritmusrögtönzésre, önálló ritmuskíséretre, gyermekjátékok ötletes előadására.
* Zenei ismeretek: Ismeri az újonnan tanult dallamhang (dó) nevét és kézjelét. Képes hangoztatni a tanult dallamelemeket. Tudja a tanult dalokat szolmizálni, kézjellel kísérni. Pontos kottázás, dalrészletek olvasása.

II. félév

* Éneklés: El tudja énekelni pontos ritmusban, helyes zenei hangsúllyal a tanult dalokat a dalok hangulatának megfelelő előadásmódban. Népszokások, népi gyermekjátékok ismerete, előadása.
* Zenehallgatás: Felismeri, és érdeklődéssel hallgatja a bemutatott zeneműveket.
* Felismeri az újonnan megismert hangszert, zenei együtteseket (gyermekkar, vonósfúvós zenekar).
* Ritmikai ismeretek: Ismerje a negyed, fél és nyolcad ritmus értékeket és a nekik megfelelő szüneteket. Legyen képes 2/4-es ütemben elhelyezni a tanult ritmusértékeket.
* Legyen képes hallás után ritmus sor lejegyzésére. Vállalkozzon ritmusrögtönzésre,
* önálló ritmuskíséretre, zenei kérdés-felelet improvizálására, gyermekjátékok ötletes előadására.
* Zenei ismeretek: Ismeri az újonnan tanult dallamhangok (dó, ré, alsó lá) nevét és kézjelét. Képes hangoztatni a tanult dallamelemeket, szolmizálni a tanult gyermekdalokat. Dalrészletek olvasása és kottába írása önállóan

**3. évfolyam**

I. félév

* Éneklés: Tanult gyerekdalok, népi gyermekjátékdalok, népdalok, műdalok zeneileg hibátlan éneklése értelmes szövegkezeléssel. Részt tud venni kánonok és kétszólamú dalok pontos éneklésében. Aktívan vesz részt a dramatikus játékok előadásában.
* Zenehallgatás: Ismerje fel a hangszíneket (gyerekkórus, nőikar, férfikar). Hangszerek felismerése hallás után. A hallgatott zeneművek és népzenei, autentikus felvételek felismerése.

II. félév

* Improvizáció: Önállóan és alkotó módon vesz részt a népi gyermek és dramatikus játékokban, zenei improvizációkban.
* Zenei ismeretek: Tudjon ismert dalokat szolmizálni, biztos legyen a tanult ritmusértékek és ritmusképletek felismerésében, megszólaltatásában. Tudjon önállóan dalrészleteket olvasni és kottába írni.

**4. évfolyam**

I. félév

* Éneklés:
* Csoportosan, vagy önállóan, életkorának és hangi sajátosságainak megfelelő hangmagasságban énekel, törekszik a tiszta intonációra. Debrecenbe kéne menni, Házasodik a tücsök, Hej Vargáné, Új a csizmám, Komáromi kisleány
* Zenehallgatás:
* A felsorolt zeneműveket, felismeri: Erkel Ferenc: Himnusz, Kodály Zoltán: Háry János (részélet), Csajkvszkij: Diótörő (Csokoládétündér tánca), Prokofjev: Péter és a farkas (részletek)
* Meg tudja nevezni a többször meghallgatott művek szerzőjét. Hangszerismeretei bővítése a cselló és a klarinét felismerésével.
* Zenei ismeretek:
* Tudjon ismert dalokat szolmizálni, biztos legyen a tanult ritmusértékek és ritmusképletek felismerésében, megszólaltatásában (pontozott fél és szünetjele, nyújtott és éles ritmus, 3-as ütem, fá, ti hangok). Tudjon önállóan dalrészleteket olvasni és kottába írni.

II. félév

* Éneklés
* Badacsonyi szőlőhegyen, Béreslegény, Kelj fel juhász, Szánt a babám, Ábécédé, Himnusz
* Zenehallgatás:
* Ismerje fel a fokozatos halkítást, erősítést crescendo-decrescendo a zenei példákon.
* Vállalkozzon népi gyermekjátékok és dramatikus játékok élményszerű színpadi előadására.
* Zenei ismeretek:
* Tudjon ismert dalokat szolmizálni, biztos legyen a tanult ritmusértékek és ritmusképletek felismerésében és megszólaltatásában (váltakozó ütem, hétfokúság).
* Tudjon önállóan dalrészleteket olvasni és kottába írni. Ismerje a 4/4-es ütemet, szinkópát és a páratlan lüktetést. Felső dó, alsó lá és alsó szó hangokat ismerje fel és énekelje.

**5. évfolyam**

* Magyar népzene: válogatás régi rétegű és új stílusú népdalokból (5 magyar népdal éneklése).
* Magyar történeti énekek: az 1848–49-es szabadságharc dalai (2).
* Kulcsfogalmak/fogalmak:
	+ Régi és új stílusú népdal, gregorián ének, Himnusz, Szózat,
	+ kis éles és kis nyújtott ritmus, dúr és moll hangsor, abszolút hangnevek (pontosítva), violinkulcs, allegro, andante, pianissimo.
	+ Gregorián ének, reneszánsz tánc, madrigál, dal, daljáték, menüett, szvit, concerto, concerto grosso, vonósnégyes.

**6. évfolyam**

* Magyar népzene: válogatás régi rétegű és új stílusú népdalokból (5 magyar népdal éneklése)
* Magyar történeti énekek: históriás énekek, kuruc kori dalok, az 1848–49-es szabadságharc dalai.
* Más népek dalai, bécsi klasszikus és más zenei stílusból.
* 3 történeti ének, 2 műdal önálló éneklése
* Többszólamúság: kánonok.
* Kulcsfogalmak/fogalmak:
	+ Régi és új stílusú népdal, históriás ének, kuruc kori dal, kórusmű
	+ zenei periódus, visszatérő forma, rondó, dallami variáció, szekvencia.
	+ 6/8, 3/8, felütés, csonka ütem, triola, dúr és moll hangsor, basszuskulcs, allegro, andante, mezzoforte, pianissimo, oratórium, kantáta, versenymű,
	+ Dal, daljáték, opera, szerenád, divertimento, versenymű, szimfónia.

**7. évfolyam**

* Az énekes anyagból 10 dalt (4 magyar dal: népdal, népies dal, népies műdal; 3 műdal; 1 többszólamú ének; 2 zenemű fő témája) előadni.
* A zenehallgatásra ajánlott, stílusból, zenei korszakból kiválasztott zeneműveket (min. 10 alkotás) felismerje
* Ajánlott zenehallgatási anyag
* Európán kívüli kultúrák népzenéje
* Franz Schubert: Die Schöne Müllerin – dalciklus
* Erkel Ferenc: Hunyadi László , Bánk bán– részletek
* Liszt Ferenc: Les Preludes
* Kodály Zoltán: Székelyfonó , Háry János
* Romantikus zeneszerzők alkotásai
* Kulcsfogalmak/fogalmak:
	+ Műzene, népzenei feldolgozás, romantikus zene.
	+ Szimfonikus költemény, kamarazene.

**8. évfolyam**

Tantárgyi és minimum követelmények

* Az énekes anyagból 10 szemelvényt (4 magyar népdal, 3 történeti ének, 1 műdal, 2 XX. századi zenemű fő témája) előadni.
* A zenehallgatásra ajánlott, stílusból, zenei korszakból kiválasztott zeneműveket (min. 5 alkotás) felismerni
* Ajánlott zenehallgatási anyag
* Mogyeszt Muszorgszkij: Egy kiállítás képei
* Maurice Ravel: Bolero
* Benjamin Britten: Variációk és fúga egy Purcell-témára
* Kulcsfogalmak/fogalmak:
	+ verbunkos dal, keserves, romantikus dal, táncnóta
	+ zenei impresszionizmus, műzene, népzenei feldolgozás, klasszikus zene, populáris zene
	+ szimfonikus költemény; táncjáték, kamarazene, jazz, rock.